איום

**איום** הוא דבר שאתם טועים טעות מרה אם אתם חושבים שאפשר לקפוץ לתוך המאמר בכזו "יתר קלות"! אפ אפ אפ. כדי להגדיר לכם מהו איום, צריך להבדיל בין אייום לבין איווום (אני מקווה שאתם מבינים לאילו שתי מילים אני מתכוון כאן, כי אין לי ניקוד במקלדת). הראשון משמעו סיכון, אזהרה, הרתעה, חשש, וכו'. השני משמעו מפחיד, מזעזע, נוראי, גרוע וכיוב"ז.

## איום - הגדרה מספר 1

פרק זה של הערך "איום" יעסוק בתואר איום, מהמילה אויים. בצורה מבלבלת, זוהי ההגדרה הראשונה, אלא שבפסקת הפתיחה ההגדרה הזו הוזכרה שנייה. האשמה בבלבול הזה היא שלכם - רצוי היה לסדר את כותרות הפרקים בסדר הפוך. משאמרתי זאת, הכוונה שלי היא לא לשפוט אתכם על הבחירות המגוחכות שלכם, אם כי לחנך  אתכם.

בואו נשוב בחזרה אל השגרה.

המילה "איום", כאשר יש בה חולם... (הערה: בפעם הבאה, כדאי שאשתמש בניקוד מלכתחילה כשאני רוצה לבהר את העמימות במשמעויות של שתי מילים שנכתבות אותו דבר - כלומר סינונים. יש להבדיל בין סינוונים לבין סינוניים - הראשון פירושו צורת הרבים של סינון, תהליך ברירת חומרים, והשני פירושו שתי מילים שנכתבות אותו דבר).

## סינונים

אוקיי, צריך לעשות קצת סדר בדברים. אני שומע את קולו של העם, שמאוכזב שלא הסברתי כראוי את פירוש המילה סינונים, ואני לעילא ולעילא מתנצל. זה נכון, לפעמים אני לא מסביר את עצמי בצורה הכי טובה, אבל מי כן, דני קושמרו? כן. דני קושמרו. הוא מסביר את עצמו **מעולה**.

### משמעויות

למילה "סינונים" יש כמה פרושים, והם פרושים כאן לפניכם:

- ברירה באמצעות מסננת

- חוסר תגובה לשיחות טלפון ו/או חסימה בוואצף

- שתי מילים שיש להן את אותה המשמעות והוגים אותו דבר אבל לא נכתבות באותו האופן

### הערה חשובה לקורא

עכשיו שמתי לב שכתבתי קודם את המילה פרושים פעמיים, בשתי משמעויות שונות. אני רוצה לחזור לכתוב את הערך על איום, ואני יודע שאתם מתחננים שאני אחזור לנושא (אני שומע את קולו של העם, אמרתי לכם קודם, תרדו לי מהזרוע). אבל, בגלל force majore (גורם חיצוני), אני נאלץ לדבר שוב על נושא אחר ועובדתית ממש לא רלוונטי.

## פרושים

למילה פרושים יש שני פ**י**רושים. אחד מהפ**י**רושים הוא צורת הרבים של פרוש, או פרוס, "פרושים" (הוגים את זה כמו פרוסים, אתם לא צריכים שאני אסביר לכם את זה כמו שאני מסביר לילדי-הגן). הפירוש האחר הוא פארושים, שאלה הטפילים הקטנים והמעצבנים האלה שיש לחתולים ועושים חיסונים נגדם בכיתה ב'.

### אנחנו שמחים שסגרת את הפינה הזאת'י

ידעתי שבסוף זה יהיה שווה את זה. אני אף פעם לא מלמד אתכם סתם על דברים שהם לא רלוונטיים. אני... *המחנך האולטימטיבי*.

## איום - הגדרה א' טייק שני

אני לא מבין למה בזבזתם את הזמן שלי ככה. אני בסך הכול מנסה להגדיר לכם מילה פשוטה, איום, מילה קלה שלא משתמעת לשני פנים, ו- אוי ואבוי הנה זה קורה שוב.

## שני פנים

חשוב מאוד שתדעו להבדיל בין שני fנים לבין שני pנים. אם אתם לא יודעים לקרוא אותיות לעז, f זה פפפ' ו-p זה פ' קשוחה.

שני פנים (הראשון מבין השניים שתיארתי במשפט הקודם) זה שניים מהסוג הזה של מכונה שהוא מאוורר שיער. שני פנים, לעומת זאת, זה מונח ששמעתי די הרבה אנשים משתמשים בו כדי לתאר דברים שאפשר להבין אותם ככה ואפשר להבין אותם כך (גם נקבה  וגם זכר). המילה פנים היא מילה כזו (ומכאן מגיע המונח) - אפשר להגיד שתי פנים ואפשר להגיד שני פנים - שניהם בסדר.

מעכשיו והלאה, אני אגיד שתי פנים כדי לתאר פרצופים/מונח ואני אגיד שני פנים כדי לתאר מכונת אוורור ראש.

## איום - הגדרה א' טייק שלישי

רגע; לאן אתם ממהרים, אפשר לשאול? קודם כל עלינו לברר שהבנתם את ההבדלים.

## בדיקה זריזה

- אמי נסתה לייבש את ה-"גולגולים" של השיער שלה יותר מהר, ולכן היא השתמשה ב**שני פנים**. הבנתם? מצוין. הבה נמשיך בחיינו, אל הדוגמה השנייה בפסקה זו.

- אני לא יודע מה הפירוש של המונח "**שתי פנים**". ראיתם? הפעם לא כתבתי שני, אלא שתי, כך שזה לא אומר מאוורר. בוא נמשיך הלאה? מצוין. אל הדוגמה הבאה.

- אם קונים פֶן ואז קונים אחר-כך עוד פֶן, יש לכם **שני פנים** - ורק פרצוף אחד. מובן? הלאה נמשיך.

- אני באמת לא יודע מה אומר המונח "**שתי פנים**" אז אני לא יכול לתת לכם דוגמאות. בואו נחזור לנושא המאמר.

## איום - הגדרה 1 טייק 4

אנחנו צריכים להתקדם יותר מהר עם המאמר הזה.

אי לכך ובהתאם לתנאים האלו, אני מציע רפורמה.

***רפורמת המאמר "איום"***

- כותב המאמר הזה (מעתה ואילך "הכותב") מתחייב לספק לקוראים של המאמר הזה (מעתה ואילך "הקוראים") רק תוכן שמתקשר לנושא של המאמר הזה (מעתה ואילך "המאמר") ולא אף נושא אחר.

- בתמורה ליחס זה (מעתה ואילך "היחס"), *הקוראים* מתחייבים לא להסית את מבטו או דעתו של *הכותב* מנושא *המאמר*, כדי ש*המאמר* יוכל להמשיך להתקיים בצורה הכי יעילה והכי ישירה שיש.

- *הקוראים* מתחייבים לקרוא עוד לפחות מאמר אחד מהאתר ויקיאמת לאחר שהם מסיימים לעיין לאורך *המאמר* וטרם שהם עוזבים את אתר האינטרנט. ניתן להפר את סעיף זה אך ורק במקרים מסוימים מאוד - הפסקת חשמל, מוות בתוך המשפחה עד דרגה שנייה, חדשות רעות כגון רעידת אדמה או מגפה גלובלית, וכן הלאה (מעתה ואילך "המקרים").

- סוף הרפורמה.

## איום - הגדרה 1 טייק 5 נו באמת כמה אפשר

איום במשמעותו הראשונה, עם חולם - הנה זה בא.

## חולם, עוד מילה שאני צריך להגדיר לכם.

למה אני טורח לעשות רפורמות  אם אני מפר אותן בסוף?

חולם עם קמץ בל' (חולאם) זה ניקוד שעושה את הצליל או (o).

חולם בלי קמץ בל' (חולעם) זה בן אדם שישן ומדמיין דברים והנה שיר של Gilad Kahana and The Giraffes שיסביר לכם יותר טוב מה זה אומר.

## איום הגדרה מס' 1 טייק אחרון לא יהיו עוד!

איום, בתור תואר, זה מילה לתיאור בן אדם או יצור אחר או חפץ, שהוא ממש גרוע ומסוכן ומפחיד, ולפעמים גם מגעיל להסתכל עליו (לדוגמה עקרב רעיל). מישהו שהוא איום הוא ממש רע ואפילו מכעיס.

## איום הגדרה מספר שתיים

למזלי הרב, זה צריך לעבור יותר חלק, כי אין מחלוקת לגבי ההגדרה הזו של איום.

איום, מילה שבאנגלית נשמעת ככה eeyoom, היא מילה מאוד חשובה בעולם השחמט. פירוש המילה הזו זה משהו כמו אזהרה או התרעה (או התראה, או התרהה) שמשהו רע הולך לקרות - אולי יתקפו אותך, אולי המאפיה מתכננת לחסל את סבא שלך.

### שימו לב! מוות במשפחה מדרגה שנייה!

אתם צודקים. סבא זה אכן דרגה שנייה של משפחה, ולכן אם סבא שלכם נהרג מותר לכם לא לקרוא עוד מאמר אחרי *המאמר*. כלומר, **רק אם המקרה התיאורטי לחלוטין שתיארטי בפסקה הקודמת אכן מתרחש בפועל**, מותר לכם להתיר את ההסכם.

### אירוניה שלא שמתם לב אליה

הסטייה הזו מהנושא היא למעשה הפרה של רפורמת המאמר "איום", ולכן הרפורמה מבוטלת לצמיתות.

## לסיכום

לפעמים איום זה נוראי ולפעמים זה כשמאיימים עליך, כך או כך זה לא טוב  בכלל.